CELEX: 22014D0717(01)
Language: hu
Date: 2014-06-20 00:00:00
Title: Az EU-Libanon Társulási Tanács ajánlása ( 2014. június 20. ) a második EU–Libanon európai szomszédságpolitikai cselekvési terv végrehajtásáról

17.7.2014   
            
            
               HU
            
            
               Az Európai Unió Hivatalos Lapja
            
            
               C 227/1
            
         AZ EU-LIBANON TÁRSULÁSI TANÁCS AJÁNLÁSA
   (2014. június 20.)
   a második EU–Libanon európai szomszédságpolitikai cselekvési terv végrehajtásáról
   2014/C 227/01
   AZ EU–LIBANON TÁRSULÁSI TANÁCS,
   tekintettel az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodásra (a továbbiakban: a megállapodás) és különösen annak 76. cikke (2) bekezdésére,
   mivel:
   
               (1)
            
            
               A megállapodás 86. cikke értelmében a felek meghozzák azokat az általános vagy konkrét intézkedéseket, amelyek a megállapodás szerinti kötelezettségeik teljesítéséhez szükségesek, és gondoskodnak arról, hogy a megállapodásban meghatározott célkitűzések teljesüljenek.
            
         
               (2)
            
            
               A megállapodásban részes felek jóváhagyták a második EU–Libanon európai szomszédságpolitikai cselekvési terv szövegét (a továbbiakban: EU-Libanon cselekvési terv).
            
         
               (3)
            
            
               Az EU–Libanon cselekvési terv elősegíti a megállapodás végrehajtását azoknak a konkrét lépéseknek a kidolgozása és a részes felek általi elfogadása révén, amelyek gyakorlati útmutatásként szolgálnak a megállapodás végrehajtásához.
            
         
               (4)
            
            
               Az EU-Libanon cselekvési terv kettős célt szolgál: egyrészt megállapítja a megállapodásban a részes felek tekintetében meghatározott kötelezettségek teljesítéséhez szükséges konkrét lépéseket, másrészt a megállapodás átfogó célkitűzéseivel összhangban tágabb keretet nyújt az EU és Libanon közötti kapcsolatok további megszilárdításához a jelentős mértékű gazdasági integráció megvalósítása és a politikai együttműködés elmélyítése érdekében,
            
         ELFOGADTA A KÖVETKEZŐ AJÁNLÁST:
   Egyetlen cikk
   A Társulási Tanács azt ajánlja a feleknek, hogy hajtsák végre az EU–Libanon cselekvési tervet (1), amennyiben a végrehajtás az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodás célkitűzéseinek az elérésére irányul.
   
      Kelt Brüsszelben, 2014. június 20-án.
      
         
            a Társulási Tanács részéről
         
         
            az elnök
         
         C. ASHTON
      
   
   
      (1)  Lásd az ST 17588/13 sz. dokumentumot a http://register.consilium.europa.eu oldalon.